भागलपुर। कहलगांव स्थित एनटीपीसी लिमिटेड में बुधवार को धूमधाम से विश्व पर्यावरण दिवस मनाया गया। टाउनशिप स्थित नवनिर्मित स्टेडियम में एनटीपीसी के प्र्यावरण प्रबंधन समूह द्वारा वृक्षारोपण सहित कई कार्यक्रम कराए गए। कार्यक्रम की शुरुआत एनटीपीसी के जीएम (प्रभारी) पीके महापात्रा ने वृक्षारोपण कर किया। इस दौरान ओएंडएम के महाप्रबंधक एनके सिन्हा सहित सभी विभागाध्यक्ष, अधिकारीगण, कर्मचारीगण, यूनियन एवं एसोसिएसन के प्रतिनिधिगण एवं स्कूली बच्चों ने वृक्षारोपण करते हुए प्र्यावरण को सुंदर तरीके से संरक्षित एवं खाद्य पदार्थो की बर्वादी नहीं करने की शपथ ली।
निदेशक का पढ़ा गया संदेश
कार्यक्रम के दौरान पर्यावरण समूह के विभागाध्यक्ष डीके गुप्ता ने निदेशक (प्रचालन सेवाएं) के निदेशक एनएन मिश्र के संदेश को एनटीपीसी कर्मियों के बीच पढ़कर सुनाया गया। संदेश में कहा गया था कि हम सबों को मिलकर अपनी मातृभूमि को संरक्षित करने का दृढ संकल्प के साथ-साथ प्राकृतिक के बहुमूल्य संसाधनों को संरक्षित कर बेहतर तरीके से स्वच्छता व हरियाली युक्त परिवेश में भागीदारी निभानी चाहिए। जिससे आने वाले पीढ़ी को हरित पर्यावरण मिल सके। संदेश में आगे कहा गया कि प्रत्येक वर्ष विश्व में उत्पादित करीब एक तिहाई खाद्य पदार्थो की बर्वादी हो जाती है। इससे वित्तीय नुकसान के साथ पर्यावरण एवं खाद्य पदार्थो के उत्पादन में उपयोगित उर्वरक, कीटनाशकों तथा पदार्थो की ढुलाई में ईंधन की बर्वादी होती है। इसके अतिरिक्त व्यर्थ किए गए खाद्य पदार्थो के अपघटन के दौरान मिथेन गैस भी उत्सर्जित होती है।
जीएम ने की अपील
एनटीपीसी के जीएम (प्रभारी) पीके महापात्रा ने अपने संबोधन में एनटीपीसीकर्मियों एवं उनके परिवारों से खाद्य पदार्थो की बर्वादी कम करने की अपील करते हुए कहा कि आज भी विश्व के कई हिस्सों में गरीब असहाय लोगों को भुखमरी का शिकार होना पड़ता है। वहीं, ओएंडएम के महाप्रबंधक ने कहा कि खाद्य पदार्थो की बर्वादी रोकना पर्यावरण संतुलन की दिशा में उठाया गया ठोस कदम है।
आगे देखें कुछ और तस्वीरें...
hin_Deva hin_Deva hin_Deva mag_Deva hin_Deva hin_Deva